Steve Jordan

Steve Jordan (s. 14. tammikuuta 1957) on yhdysvaltalainen rumpali ja musiikkituottaja, multi-instrumentalisti, säveltäjä, sekä Grammy-palkittu artisti. Hän on The Rolling Stonesin nykyinen rumpali. Hän korvasi yhtyeessä vuodesta 1963 soittaneen Charlie Wattsin tämän kuoltua 24. elokuuta 2021. Watts oli itse toivonut Jordanista uutta rumpalia yhtyeelle. 
Steve Jordan on myös yksi tämän päivän arvostetuimmista ja kysytyimmistä studiomuusikoista. Hän on työskennellyt sekä rumpalina, että tuottajana hyvin erilaisten artistien kanssa, kuten: Alicia Keys, Bruce Springsteen, Don Henley, John Mellencamp, Cat Stevens, Bob Dylan, Sonny Rollins, B.B. King, Stevie Nicks, Sheryl Crow, Neil Young, Eric Clapton, Stevie Wonder, LeAnn Rimes, John Mayer, John Scofield, James Taylor, Boz Scaggs. 
Hän johtaa myös The Verbs -yhtyettä vaimonsa Meegan Vossin kanssa. Jordan on myös riippumattoman levy-yhtiön Jay-Vee Recordsin perustaja, Jazz Foundation of America -järjestön hallituksen jäsen ja taiteellinen johtaja, sekä National Dance Institute -organisaation hallituksen jäsen.
Ura.
Steve Jordan syntyi 14. tammikuuta 1957 Bronxissa, New Yorkissa. Steve Jordan syntyi 14. tammikuuta 1957. Arkkitehdin poikana hän valmistui vuonna 1974 New Yorkin High School of Music &amp; Art -koulusta. Musiikki oli läsnä perhekodissa jatkuvasti, ja hän kasvoi kuunnellen isänsä levykokoelmaa sekä hakaten kattiloita ja pannuja rytmisoittimiksi. Ensimmäisen rumpunsa hän sai isoäidiltään, ja vähitellen hän keräsi itselleen koko rumpusetin taitojensa kehittyessä. Ensimmäinen kappale, jonka hän oppi soittamaan rummuilla, oli "Blues March" Art Blakeyn esittämänä.
Jordanin ensimmäinen suuri keikka oli teini-ikäisenä Stevie Wonderin yhtyeessä. Hän toimi 1970-luvulla Saturday Night Live -ohjelman house-rumpalina. 1970-luvulla Jordan soitti rumpuja myös englantilaisen laulajan Joe Cockerin Yhdysvaltain-kiertueella. 
1980-luvun alussa Blues Brothers musiikkielokuvan koomikot John Belushi ja Dan Aykroyd halusivat viedä elokuvansa yhtyeen kiertueelle ja Jordan sai pestin Blues Brothers rumpalina. Hän esiintyi myös yhdeksällä Blues Brothersin albumilla. Jordan soitti rumpuja myös "Saturday Night Live-" ja "Late Night with David Letterman" - Tv ohjelmien yhtyeissä. 
1980-luvulla Jordan oli mukana Eyewitness-yhtyeessä yhdessä jazz-kitaristi Steve Khanin, basisti Anthony Jacksonin ja lyömäsoittaja Manolo Badrenan kanssa. Steve Jordan soitti rumpuja Bruce Springsteenin albumilla "Devils &amp; Dust", Bee Geesin albumilla "Still Waters", Beyoncén albumilla "I Am… Sasha Fierce", Kelly Clarksonin albumilla "Stronger," sekä Bruno Marsin albumilla "Unorthodox Jukebox", muiden lukuisten artistien ohella. Hän esiintyi myös James Taylorin vuoden 1998 DVD:llä "Live at the Beacon Theatre".
Vuonna 2003 hän julkaisi rumpujen opetus-DVD:n "The Groove is Here", jossa hän avaa soittotyyliään ja sen taustaa. Enemmän filosofinen kuin perinteinen opetusvideo, tunnin mittainen DVD sisältää Jordanin live-esiintymisiä sekä kommentteja muun muassa Jackson Brownelta, Levon Helmilta ja Keith Richardsilta. 
Vuodesta 2005 lähtien Jordan soitti John Mayerin yhtyeessä. Vuonna 2006 Jordan liittyi Eric Claptonin valitsemaan kiertuebändiin "European Tour 2006" -kiertueella, johon kuului seitsemän loppuunmyytyä konserttia Lontoon Royal Albert Hallissa. Hän jatkoi Claptonin mukana Pohjois-Amerikan kiertueella vuonna 2007.
Tuottajana.
Rumpalin työnsä ohella Jordan on laajentanut taiteellista palettiaan ja noussut Grammy-palkituksi ja -ehdokkaaksi nousseeksi tuottajaksi. Hän sai Grammy-palkinnon Robert Crayn albumista "Take Your Shoes Off" ja oli ehdolla Buddy Guyn albumilla "Bring ’Em In". Vaikka Jordan on soittanut rumpuja lukemattomilla levyillä, hän on jatkanut myös tuottajana muun muassa seuraavilla teoksilla: John Mayerin Grammy-palkittu albumi "Continuum", John Scofieldin "That’s What I Say", Herbie Hancockin "Possibilities" ja Patti Scialfan "23rd Street Lullaby". Vuonna 2008 Jordan tuotti ja soitti perkussioita yhdellä kappaleella "Los Lonely Boys" -yhtyeen kolmannella albumilla "Forgiven". 
Vuonna 2009 Jordan sai jälleen Grammy-ehdokkuuden, tällä kertaa parhaasta soundtrack-kokoelmasta elokuvaan, televisiosarjaan tai muuhun visuaaliseen mediaan, työstään elokuvan "Cadillac Records" soundtrackin parissa.
The Verbs.
Steve Jordan johtaa myös New Yorkissa perustettua rock ’n’ roll -yhtyettä, The Verbs. Yhtyeen keulahahmona toimii Jordanin vaimo Meegan Voss (laulu, kitara, piano). Klassisesti koulutettu pianisti Meegan Voss jätti 1970-luvulla konservatorion ja sukelsi täysillä CBGB:n punk-skeneen New Yorkissa. Voss oli aiemmin jäsenenä punk-yhtyeissä The Poptarts ja The Antoinettes. The Verbsin energinen musiikki onkin saanut paljon vaikutteita punkista, mutta sitä on kuvailtu mediassa myös "täydelliseksi cocktailiksi tyttöbändisoundia, brittipoppia, countrya, ska:ta ja rock and rollia". 
Yhdessä vaimonsa Meegan Vossin kanssa Steve Jordan johtaa myös levy-yhtiötä Jay-Vee Records. The Verbs yhtye on julkaissut albumit "Garage Sale (2018), Cover Story (2015) And Now…The Verbs (2014), Trip (2014)"
The Rolling Stones.
Steve Jordan soitti ensimmäistä kertaa Rolling Stonesin kanssa vuonna 1986, kun hän vieraili yhtyeen LP:llä "Dirty Work", Charlie Wattsin sijaisena, kun Watts kamppaili huumeriippuuvutensa parissa. Steve Jordan esiintyi myös yhtyeen kitaristin Keith Richardsin kanssa vuonna 1987 dokumenttielokuvassa "Hail! Hail! Rock ’n’ Roll", joka oli kunnianosoitus yhdysvaltalaiselle laulaja-lauluntekijälle Chuck Berrylle. Jordan on sen jälkeen soittanut jokaisella Keith Richardsin sooloalbumilla ja osallistunut Richardsin soololevyjen tuottamiseen ja kappaleiden säveltämiseen. Albumit olivat: "Talk is Cheap" (1988), "Main Offender" (1992) ja "Crosseyed Heart" (2015). 
Vuonna 1989 Rolling Stones julkaisi Steel Wheels albumin, jolta lohkaistiin singlenä kappale "Almost Hear You Sigh" Jordan sai krediitin kappaleen säveltäjänä. 
Elokuussa 2021, kun Rolling Stones valmistautui jatkamaan "No Filter Tour" -kiertuettaan – joka oli keskeytetty Covid-pandemian vuoksi – Yhtyeen rumpali Watts vetäytyi sydänleikkauksen tarpeen vuoksi. Hänen tilalleen valittiin Steve Jordan, jota Watts itse arvosti suuresti. Charlie Watts kuoli lontoolaisessa sairaalassa 24. elokuuta 2021, 80 vuoden iässä. Steve Jordan sai tämän seurauksena paikan Rolling Stonesin uutena rumpalina. Rolling Stones julkaisi albumin "Hackney Diamonds" lokakuussa 2023. Sen ensimmäinen single ”Angry” julkaistiin syyskuun alussa. Steve Jordan soittaa albumilla rumpuja.
Lähteet.